Борис Младенов-Young
Може да е грозна старостта…

chitanka.info

Може да е грозна старостта,

но в духовен чар е засияла —

своята телесна красота

на деца и внуци е отдала.

И тъгата в морните очи

не е жал за младостта й свидна,

а за тез, които покоси

ранна смърт по участ незавидна.

Вярно е, че старата й плът

от проблеми здравословни страда,

но не могат те да я сломят —

тя по дух и по сърце е млада.

И е на смъртта алтернатива —

спорна, преходна, но… приемлива.

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.